
Na temelju članka 35. Zakona o predškolskom odgoju i obrazovanju ("Narodne novine" broj 10/97., 107/07.,94/13 i 98/19) i članka 16. Statuta Dječjeg vrtića "Pčelica" Molve (KLASA: 012-03/13-01/01, KLASA: 012-03/14-01/01 i KLASA:012-03/14-01/02) Upravno vijeće Dječjeg vrtića "Pčelica" Molve na 31. sjednici održanoj 26. travnja 2021. godine objavljuje 
O B A V I J E S T  
O OBJAVI NATJEČAJA ZA UPIS  DJECE U DJEČJI VRTIĆ "PČELICA" MOLVE  ZA PEDAGOŠKU GODINU 2021./2022.
U Dječjem vrtiću  "Pčelica" Molve ( u daljnjem tekstu: vrtić) započinju upisi djece u vrtić i jaslice za pedagošku godinu god. 2021./2022., u razdoblju od 
​​​03. svibnja 2021.godine do 21. svibnja 2021.godine
U Dječji vrtić upisuju se djeca s navršenom jednom godinom života zaključno do 31.08. tekuće godine pa do polaska u osnovnu školu.
Pravo upisa u vrtić imaju djeca sa stalnim prebivalištem na području Općine Molve. 

Izuzetno, ako to dozvoljavaju smještajni kapaciteti, u vrtić se mogu upisati i djeca s područja drugih općina, kojima roditelj plaća punu ekonomsku cijenu smještaja ili im troškove smještaja sufinancira općina na području koje imaju prebivalište (odnosno plaćaju razliku između cijene smještaja koji sufinancira općina na području koje imaju prebivalište i pune ekonomske cijene). Roditelji djece koja ostvare pravo upisa u općini u kojoj dijete nema prebivalište, dužni su prije sklapanja ugovora donijeti suglasnost općine gdje dijete ima prebivalište o sufinanciranju boravka njihovog djeteta u vrtiću gdje je ostvarilo pravo upisa.
Prednost pri upisu djece u redovni program vrtića ostvaruje se u skladu sa Zakonom o predškolskom odgoju i obrazovanju ("Narodne novine" broj 10/97., 107/07.,94/13.i 98/19 – u daljnjem tekstu: Zakon) i kriterijima propisanim Pravilnikom o uvjetima i načinu ostvarivanja prednosti pri upisu djece u Dječji vrtić "Pčelica " Molve ("Službeni glasnik Općine Molve" broj 3/19. – u daljnjem tekstu: Pravilnik) u slučaju većeg broja djece od broja djece planiranog za upis, ostvaruju: djeca čiji je roditelj invalid Domovinskog rata sa 70% i više invalidnosti, ako je drugi roditelj u radnom odnosu, djeca u udomiteljskim obiteljima, bez roditelja ili bez odgovarajuće roditeljske skrbi, a za ostalu djecu primjenjuje se bodovanje sukladno odredbama Zakona i Pravilnika.
PREDAJA ZAMOLBI 
Zamolbe za upis djece u vrtić s prilozima zaprimat će se poštom na adresu Trg kralja Tomislava 10/a  Molve, ili elektroničkim putem na mail: djecji.vrtic.pcelica1@kc.t-com.hr od  03. svibnja do 21. svibnja 2021. godine, u vremenu  od 8,00 do 13,00 sati. 
Djeca započinju ostvarivati program od 01. rujna 2021. godine.
POTREBNA DOKUMENTACIJA

1. Popunjena zamolba za upis djeteta (obrazac zamolbe podiže se u Vrtiću ili na web stranici vrtića) i potpisana
2. Preslika rodnih  listova za svu djecu iz obitelji,
3. Preslika osobnih iskaznica oba roditelja,
4. Uvjerenje MUP-a o prebivalištu/boravištu djeteta, 

5. Potvrdu poslodavca o radnom odnosu roditelja,
6. Potvrdu škole/ fakulteta da je roditelj učenik / redovni student,

7. Preslika Rješenja o priznavanju prava na roditeljski dopust (koji je u tijeku),

8. Izjavu da je samohrani roditelj,

9. Preslika Rješenja o stupnju invalidnosti roditelja - 

hrvatskog branitelja,

10. Preslika Rješenja o udomiteljstvu / skrbništvu, 

11. Preslika Rješenja o pravu na dječji doplatak za proteklu godinu ,
12. Preslika zdravstvene dokumentacije za dijete s poteškoćama u razvoju,
13. Preslika Rješenja o statusu roditelja kao hrvatskog branitelja ili stradalnika Domovinskog rata. 
14. Potvrdu liječnika o obavljenom sistematskom zdravstvenom pregledu

predškolskog djeteta ( potrebno dostaviti najkasnije do 01.09.2021.godine ),

15. Presliku knjižice imunizacije djeteta ( knjižica cijepljenja )
 Obrazac zamolbe možete preuzeti s web stranice vrtića .
Nepotpune  i nepravovremene zamolbe za upis djece u vrtić neće biti uzete u razmatranje.
Upravno vijeće donijet će Odluku o upisu djece za ped. god. 2021./2022. koja će biti objavljena na web stranici i oglasnoj ploči vrtića.
            Prijavom za upis djeteta kandidati su suglasni da Dječji vrtić "Pčelica" Molve kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka upisa djeteta u dječji vrtić  sukladno sa zakonskim propisima.
Podnositelji zamolbi nezadovoljni Odlukom o upisu imaju pravo u roku 15 dana od dana objave iste (na oglasnoj ploči vrtića ),  podnijeti žalbu Upravnom vijeću Dječjeg vrtića.
Obavijesti u vezi upisa mogu se dobiti na broj telefona 892-115 od 8,00 do 13,00 sati ili na mob. 099 436 7700 svakim radnim danom u vremenu od 8,00 do 14,00 sati.
UPRAVNO VIJEĆE DJEČJEG VRTIĆA "PČELICA" MOLVE

KLASA: 601-02/21-01/19
URBROJ: 2137-70-21-1   
Molve,  26. travnja 2021.

                                                                                                          Siniša Frančić                  
